Ķīšupe (stacija)

Ķīšupe ir dzelzceļa pieturas punkts Saulkrastu novada Saulkrastu pagastā dzelzceļa līnijā Zemitāni-Skulte. Ķīšupē pietur visi elektrovilcieni uz Skulti. Pieturas punktā nav biļešu kases. Attālums līdz Skultes stacijai ir 6 km. Attālums no Rīgas Pasažieru stacijas — 50 km, no Zemitāniem — 46 km.

No 2019. gada decembra bija paredzēts samazināt pasažieru vilcienu reisu skaitu, kas pietur Ķīšupes pieturā , tas netika realizēts.

2024. gadā uzsākta stacijas rekonstrukcija.

 Vēsture 
Pietura atvērta 1973. gadā tuvējā dārzkopju kooperatīva vajadzībām.Toms Altbergs, Karīna Augustāne, Ieva Pētersone. Dzelzceļi Latvijā. Rīga : Jumava, 2009, 185. lpp.  Stacijas ēka (paviljons) uzbūvēta 1994. gadā pēc arhitekta Andra Aruma projekta, nojaukta 2024. gadā rekonstrukcijas darbu laikā.

 Attēlu galerija 

 Atsauces 

Kategorija:Dzelzceļa stacijas Latvijā
Kategorija:Dzelzceļa līnijas Zemitāni—Skulte stacijas un pieturas punkti